走塑|紙羹最大功能是「索油」? 議員實測即棄餐具:枝叉捱唔到
首階段「走塑」周一(22日)起實施,陸續有市民投訴環保餐具難以使用,包括刀切不到食物、叉易斷、飲管溶解等。立法會議員梁毓偉、陳凱欣和邱達根分別購買三間食肆的早餐,實測環保餐具,過程中發現多個問題,更意外發現紙匙羹的最大功能,竟然是「索油」?
紙叉開得不夠深 只能叉小量麵條
三名立法會議員拍片實測不同餐廳的環保餐具,梁毓偉率先發現問題,原來他取得的紙叉,叉位開得不夠深,未如一般餐具一樣順利搯起即食麵,需要用紙匙羹協助。「為『食』不甘後人」的梁毓偉由於紙餐具「力有不逮」,在吃即食麵時要慢慢捲起,細細口地吃,被邱達根取笑:「咦!你平時唔係咁食野嗰喎!你試吓正常咁用呀!」陳凱欣打圓場說:「正常佢趕開會呀嘛,所以好快嘅。」
接着三人測試紙刀叉切東西,陳凱欣得到的是一把有鋸齒的紙刀,切吉列魚柳完全無問題。邱達根則用「無刃刀」,切炒蛋和漢堡扒當然無問題,但就難以切開麵包,而且「枝叉已經唔係咁受力」。梁毓偉則用有鋸齒的切牛扒,配以剛剛食麵用的叉,雖然切得開,但陳凱欣、邱達根均看得出「枝叉捱唔到」。
三人均發現叉的問題較大,陳凱欣說「明知佢嘅弱項係叉咁耐唔得」,唯有將切開一半的吉列魚柳,原塊叉住吃,笑言「就算成塊食都可以好優雅」。
接着陳凱欣和邱達根用紙匙羹吃通粉,陳凱欣拿起匙羹說:「我感覺到佢索晒我啲油!」邱達根搞笑回應:「索咗咪好囉,索咗你可以就咁飲囉。」梁毓偉亦附和:「佢係一枝健康嘅羹。」而邱達根的紙匙羹則沒有此問題,陳凱欣指出兩者分別,表示索油那隻匙羹較厚。
紙飲管外表相近 較厚一款不易溶解
吃完早餐,三人喝凍飲。梁毓偉和陳凱欣的紙飲管外表相似,但梁毓偉的飲管已開始溶解,要較用力才飲到,而陳凱欣的飲管還在正常狀態,「揸上手已經覺得佢嘅質感係厚硬啲。」
食到後期,梁毓偉手上各項餐具表現較差,紙叉和紙羹已經變形,弧度消失,成為一枝「平叉」和「平羹」,不辨別前後。面對各種問題,他說不是要大家適應木餐具,而是希望大家自備餐具。